Carlos II de Inglaterra.
A **literatura da Restauración** é o nome co que se coñece á literatura escrita en inglés durante o período coñecido como a Restauración inglesa (1660-1689), correspondente aos últimos anos do reinado da casa de Estuardo en Inglaterra, Escocia, Gales e Irlanda. O termo fai referencia a unha serie de obras, cun estilo relativamente homoxéneo, que se centran na celebración ou rexeitamento cara á restaurada corte de Carlos II. Engloba obras nalgúns casos totalmente opostas: *O paraíso perdido* de John Milton á beira de *Sodoma* de John Wilmot ou a comedia de William Wycherley *A esposa do campo* á beira da austeridade de *O progreso do peregrino* de John Bunyan.

Esta época, de gran efervescencia cultural, foi tamén a da creación da Royal Society, dos experimentos e meditacións de Robert Boyle e a dos ataques do bispo Jeremy Collier contra o teatro. A prensa escrita empezaba a xeneralizarse, mentres que o ensaio e a crónica convertíanse en formas literarias en expansión á vez que a economía bolsista facía a súa aparición.

Os límites cronolóxicos deste período non son máis que unha convención e varían de forma significativa segundo o xénero literario do que se trate. O teatro da Restauración, por exemplo, conserva unha influencia dominante ata 1700, mentres que a poesía declina a partir de 1666 coa publicación do poema *Annus Mirabilis* de John Dryden. A crise da prosa produciuse a partir de 1688 despois das tensións creadas pola Revolución Gloriosa e polo aumento da importancia do xornalismo e os xornais. De maneira máis xeral, o termo "restauración" utilízase para designar a literatura escrita durante o reinado de Carlos II cuxos textos son odas celebrando o retorno dunha aristocracia rexenerada, textos escatolóxicos inspirados pola desesperación da comunidade puritana ou textos en inglés simple destinados a apoiar a expansión crecente do imperio comercial inglés por todo o mundo.

Véxase tamén
------------

|  |  |
| --- | --- |
|  | A Galipedia ten un portal sobre: ***Reino Unido*** |

### Bibliografía

En inglés
* Holman, C. Hugh and Harmon, William (eds.) (1986). *A Handbook to Literature*. Nova York: Macmillan Publishing.
* Howe, Elizabeth (1992). *The First English Actresses: Women and Drama 1660–1700*. Cambridge: Cambridge University Press.
* Hume, Robert D. (1976). *The Development of English Drama in the Late Seventeenth Century*. Oxford: Clarendon Press.
* Hunt, Leigh (ed.) (1840). *The Dramatic Works of Wycherley, Congreve, Vanbrugh and Farquhar*.
* Porter, Roy (2000). *The Creation of the Modern World*. Nova York: W. W. Norton. ISBN 0-393-32268-8
* Roots, Ivan (1966). *The Great Rebellion 1642–1660*. Londres: Sutton & Sutton.
* Rosen, Stanley (1989). *The Ancients and the Moderns: Rethinking Modernity*. Yale UP.
* Sloane, Eugene H. *Robert Gould: seventeenth century satirist.* Philadelphie: U Pennsylvania Press, 1940.
* Tillotson, Geoffrey and Fussell, Paul (eds.) (1969). *Eighteenth-Century English Literature*. Nova York: Harcourt, Brace, and Jovanovich.
* Todd, Janet (2000). *The Secret Life of Aphra Behn*. Londres: Pandora Press.
* Ward, A. W, & Trent, W. P. et al. (1907–21). "The Age of Dryden", en *The Cambridge History of English and American Literature*. Nova York: G.P. Putnam’s Sons.

En español
* Concha, Mariángeles de la *et al.*; "Literatura inglesa hasta el siglo XVII", UNED, ISBN 84-362-4554-7.
* Figueroa Dorrego, Jorge; "Aphra Behn (1640-1689)", Ediciones del Orto, 1999, ISBN 84-7923-213-7.
* Herán, Josette; "Historia de la literatura inglesa", Acento Editorial, 1996, ISBN 84-483-0168-4.
* Pujals, Esteban; "Historia de la literatura inglesa", Editorial Gredos, 1988. ISBN 84-249-0952-6.

|  |  |
| --- | --- |
| Control de autoridades | 
* Wd: Q2483499
* EBID: ID

 |